OzLabs/hebrew-wiki-articles huggingface dataset:
משחק החיים (שיר של שרית חדד)

"משחק החיים" (מוכר בעולם כ-"Εμεις οι δυο ταιριαζουμε") הוא סינגל שהוקלט על ידי הזמרת הישראלית שרית חדד והזמר היווני ניקוס ורטיס. השיר יצא לאור ב-27 ביולי 2011, כסינגל השמיני מתוך אלבומה ה-20 שקרוי על שם מספרו, 20, על ידי חברת התקליטים אבי גואטה הפקות בע"מ.

השיר הגיע למקום הרביעי במדיה פורסט TV.
השיר יצא כסינגל רשמי ביוון.

== רקע וכתיבה ==
השיר נכתב על ידי וסיליס יאנופולוס ודוד זיגמן, הולחן על ידי קיריאקוס פפדופולוס והופק על ידי יאניס קיפונידיס. השיר הוא שיר פופ המשלב בתוכו גם את סגנון המוזיקה המזרחית וגם את סגנון המוזיקה היוונית.

יוסי חרסונסקי סקר את השיר בחיוב, והעניק לו ארבעה כוכבי זהב מתוך חמישה בסך הכל.

== הופעה ==
עם השיר הופיעו שרית חדד וניקוס ורטיס בשנת 2014, בהופעה שנכללה באלבום ההופעה - פעם בחיים: הופעה חיה באצטדיון בלומפילד. ההופעה הפכה לויראלית וצברה למעלה מ-2.2 מיליון צפיות.

באותו המופע שרו השניים גם את השיר "חוק החיים", שנכלל באלבומה החמישי של חדד, חוק החיים.

== וידאו קליפ ==
הווידאו קליפ המלא שיצא עבור השיר פורסם ב-31 באוגוסט 2011. הקליפ מציג לאורכו שני מסכים האחד מציג את שרית חדד והשני את ניקוס ורטיס. לבסוף, שני המסכים מתאחדים וניתן לראות את השניים מופיעים עם השיר.

נכון ל-1 בספטמבר 2018, מונה הצפיות של הקליפ עומד על 4 מיליון צפיות, ומונה הצפיות של האודיו של השיר עומד על למעלה מ-5.8 מיליון צפיות.

== מיקומי שיא ==

== קישורים חיצוניים ==

== הערות שוליים ==

קטגוריה:שירי 2011
קטגוריה:סינגלים מ-2011
קטגוריה:שירי שרית חדד
קטגוריה:שירים ביוונית
קטגוריה:שירים בעברית
קטגוריה:שירי אהבה בעברית
צ'ילה במשחקים האולימפיים לנוער

צ'ילה משתתפת בכל המשחקים האולימפיים לנוער מאז היווסדם באולימפיאדת הנוער סינגפור (2010). לאורך השנים צברו ספורטאי הנוער הצ'ילינים מדליית זהב יחידה בענף הכדורגל. צ'ילה משתתפת גם במשחקי החורף האולימפיים לנוער. אולם, עד כה לא זכה ספורטאי נוער אולימפי מצ'ילה במדליה במשחקי החורף.

==השתתפות במשחקים==
===משחקי הקיץ===
====אולימפיאדת הנוער סינגפור (2010)====
המשלחת הראשונה של צ'ילה למשחקים האולימפיים לנוער הייתה לאולימפיאדת הנוער סינגפור. המשלחת כללה 50 ספורטאים שהתחרו בעשרה ענפי ספורט והייתה המשלחת הגדולה ששלחה צ'ילה עד כה. המשלחת זכתה במדליית זהב יחידה. המשלחת הגיעה להישגים בענף הכדורגל עם זכיית נבחרת הנערות במדליית הזהב, באתלטיקה עם העפלה לגמר וסיום במקום השישי בהדיפת כדור ברזל נערים, ובטריאתלון עם סיום במקום ה-12 בטורניר הנערות. המשלחת גם השתתפה בתחרויות בענפים אופניים, הוקי שדה, התעמלות, כדורסל, רכיבה, שחייה ושיט אך ללא הגעה להישגים משמעותיים.

====אולימפיאדת הנוער נאנג'ינג (2014)====
המשלחת לאולימפיאדת הנוער נאנג'ינג מנתה 15 ספורטאים שהתחרו בתשעה ענפי ספורט. המשלחת לא זכתה במדליות. ספורטאי המשלחת הגיעו להישגים בענפים חתירה עם סיום במקום החמישי בתחרות הזוגות לנערות ובטריאתלון עם דירוג במקום החמישי בטורניר הנערים. ספורטאי המשלחת גם התחרו בענפים אתלטיקה, הרמת משקולות, טאקוונדו, רכיבה, קרב חמש מודרני, שחייה ושיט אולם לא הגיעו להישגים משמעותיים.

===משחקי החורף===
====אולימפיאדת הנוער אינסברוק (2012)====
צ'ילה השתתפה לראשונה במשחקי החורף האולימפיים לנוער באולימפיאדת הנוער אינסברוק ושלחה משלחת המונה חמישה ספורטאים שהתחרו בשלושה ענפי ספורט. ספורטאי המשלחת הגיעו להישג בענף הגלישת שלג עם העפלה לגמר וסיום במקום התשיעי בתחרות הנערים בגלישה בסגנון מדרון. המשלחת לא הגיעה להישגים משמעותיים בענפים סקי אלפיני וסקי בסגנון חופשי.

====אולימפיאדת הנוער לילהאמר (2016)====
המשלחת לאולימפיאדת הנוער לילהאמר כללה שמונה ספורטאים שהתחרו בארבעה ענפי ספורט. בניגוד לאולימפיאדת הנוער אינסברוק המשלחת לא הגיעה להישגים משמעותיים. ספורטאי המשלחת התחרו בענפים גלישת שלג, סקי אלפיני, סקי בסגנון חופשי וסקי למרחקים.

==מדליות==

===מדליות לפי משחקים===
{| class="wikitable"
! אולימפיאדה !! ! ! ! ! דירוג
|- align="center"
|align="right"| 2010 סינגפור || 1 || 0 || 0 || 1 || 50
|}
width="20px"|

===מדליות לפי ענף===
{| class="wikitable"
! ענף !! ! ! ! 
|- align="center" bgcolor="#cccccc"
|align="right" bgcolor="#e9d66b"| כדורגל || 1 || 0 || 0 || 1
|}

==ראו גם==
* צ'ילה במשחקים האולימפיים
* צ'ילה במשחקים הפאראלימפיים

קטגוריה:צ'ילה: ספורט
קטגוריה:מדינות במשחקים האולימפיים לנוער
סשה בנקס

מרסדס קסטנר-ורנאדו או בשמה לאחר הנישואים מרסדס טון (באנגלית: Mercedes Ton; נולדה ב-26 בינואר 1992), הידועה יותר בשם הבמה שלה, מרסדס מונה היא מתאבקת אמריקאית, המופיעה בארגון ההיאבקות All Elite Wrestling (AEW), שבו היא אלופת TBS של AEW. היא מוכרת בעיקר בשל תקופתה בארגון ההיאבקות WWE בין השנים 2012 ל-2022, שבו הופיעה תחת שם הבמה סשה בנקס.

==קריירה==
בנקס התאבקה בעבר בארגונים העצמאיים, בעיקר בארגון Chaotic Wrestling, שבו כיהנה כאלופת הנשים. בנקס זכתה פעם אחת באליפות הנשים של NXT. בנוסף לכך, היא זכתה באליפות הנשים של Raw חמש פעמים, הקרב שלה נגד ביילי באירוע NXT TakeOver: Respect, שנערך ב-7 באוקטובר 2015 היה קרב הנשים הראשון ששימש כקרב מרכזי, גם שימש כקרב האיירון מן הראשון בתולדות הארגון וגם היה קרב הנשים הארוך ביותר (איירון מן שהוגדר באורך של 30 דקות). הקרב נבחר על ידי מגזין ההיאבקות Pro Wrestling Illustrated לקרב השנה, כשבנקס נבחרה לאשת השנה, בעוד שהקרב שלהן באירוע NXT TakeOver: Brooklyn באוגוסט 2015 נבחר לקרב השנה מטעם פרסי סוף השנה של NXT.

בשנת 2016, היא ושארלוט פלייר הפכו לנשים הראשונות שמתחרות בקרב "גיהנום בכלוב" באירוע גיהנום בכלוב 2016, ולמעשה סוגרות את האירוע כקרב המרכזי של אירוע שלם וצפה כלשהו. היא המתאבקת הראשונה מאז שנת 2004 שהקרב שלה שימש כקרב המרכזי של הערב בתוכנית שבועית (Raw). בנוסף לכך, היא האישה הראשונה שזכתה בקטגוריית פיוד השנה מטעם מגזין ההיאבקות Pro Wrestling Illustrated.

=== עיסוקים נוספים ===
בשנת 2023 שיחקה בסרט הפעולה "The Collective" שם גילמה את דמותה של ניקיטה. 

==חיים אישיים==

קסטנר-ורנאדו היא הבת דודה הראשונה של הראפר, סנופ דוג. כמו כן, היא הבת דודה של המפיק המוזיקלי דאז דילינגר והזמרים ברנדי נורווד וריי J.

קסטנר-ורנאדו ציינה שאדי גררו הוא המתאבק האהוב עליה בכל הזמנים. היא הייתה נוכחת בקהל של תוכנית מצבת הזיכרון לכבודו ב-Raw, שנערכה ב-14 בנובמבר 2005.

==אליפויות והישגים==
אלופת הנשים של NXT]]
* הישגים בארגון ההיאבקות Chaotic Wrestling
** אליפות הנשים של Chaotic Wrestling (פעם אחת)

* הישגים בארגון ההיאבקות Independent Wrestling Entertainment - IWE
** אליפות הנשים של IWE (פעם אחת)

* הישגים במגזין ההיאבקות Pro Wrestling Illustrated - PWI
** פיוד השנה (2016) <small>נגד שארלוט פלייר</small>
** קרב השנה (2015) <small>נגד ביילי באירוע NXT TakeOver: Respect</small>
** אשת השנה (2015)
** PWI דירג אותה במקום ה-2 מתוך 50 המתאבקות הטובות ביותר לשנת 2016

* הישגים במגזין הספורט Sports Illustrated
** דורגה במקום ה-1 מתוך 10 המתאבקות הטובות ביותר של השנה (2020)

* הישגים במגזין ההיאבקות Wrestling Observer Newsletter - WON
** הפיוד הגרוע של השנה (2015) <small> - צוות PCB נגד צוות B.A.D. נגד צוות בלה</small>
** הפיוד הגרוע של השנה (2018) <small> - נגד ביילי</small>

* הישגים בארגון ההיאבקות World Wrestling Entertainment - WWE
** אליפות הנשים של NXT (פעם אחת)
** אליפות הנשים של Raw (5 פעמים)
** אליפות הנשים של סמאקדאון (פעם אחת)
** אליפות זוגות הנשים של ה-WWE (3 פעמים) <small> - ביחד עם ביילי (2) ונעמי (1)</small>
** אלופת הטריפל קראון הרביעית
** אלופת הגראנד סלאם השלישית
** פרסי סוף השנה של NXT (פעם אחת)
*** קרב השנה (2015) <small> - נגד ביילי באירוע NXT TakeOver: Brooklyn</small>
** פרס הסלאמי (פעם אחת)
*** מתאבקת השנה (2020)

==קישורים חיצוניים==

קטגוריה:מתאבקות מקצועניות אמריקאיות
קטגוריה:מתאבקות ה-WWE
קטגוריה:מתאבקות ה-NXT
קטגוריה:מתאבקות ה-AEW
קטגוריה:אמריקאיות שנולדו ב-1992
קטגוריה:אמריקאים שנולדו ב-1992
נבחרת קטר בכדוריד

נבחרת קטר בכדוריד היא הנבחרת לאומית של קטר. הנבחרת זכתה במקום השני באליפות העולם בכדוריד 2015 ובכך הפכה לנבחרת הלא-אירופאית הראשונה (והיחידה נכון לשנת 2018) שזכתה במדליה באליפות העולם. בהתאם לדירוג של האיגוד הכדוריד העולמי, נכון ליולי 2018 הנבחרת מדורגת במקום ה-26 עם 21 נקודות

==הישגי הנבחרת==
{| class="wikitable mw-collapsible mw-collapsed" width=60%"
|- bgcolor="#ccfccf" align="center"
| שנה|| אולימפיאדה || אליפות העולם || אליפות אסיה||משחקי אסיה
|- align="center
|- align="center
|1983|| || ||6||
|- align="center
| 1984|| לא העפילה|| || ||
|- align="center
|1986|| ||12|| ||לא השתתפה
|- align="center
|1987|| || ||6||
|- align="center
| 1988|| לא העפילה|| || ||
|- align="center
|1989|| || ||6||
|- align="center
|1990|| || 12|| ||לא השתתפה
|- align="center
|1991|| || ||4||
|- align="center
| 1992|| לא העפילה|| || ||
|- align="center
|1993|| || לא העפילה||7||
|- align="center
|1994|| || || ||לא השתתפה
|- align="center
|1995|| || 19||לא העפילה||
|- align="center
| 1996|| |לא העפילה|| || ||
|- align="center
|1997|| || לא העפילה||לא העפילה||
|- align="center
|1998|| ||5|| ||7
|- align="center
|1999|| || לא העפילה||לא העפילה ||
|- align="center
| 2000|| לא העפילה|| || ||
|- align="center
|2001|| || לא העפילה|| ||
|- align="center
|2002|| || || align="center" bgcolor=silver|2||align="center" bgcolor=cc9966| 3 
|- align="center
|2003|| ||16|| ||
|- align="center
| 2004|| לא העפילה|| ||align="center" bgcolor=cc9966| 3 ||
|- align="center
|2005|| ||21|| ||
|- align="center
| 2006|| || || align="center" bgcolor=cc9966| 3 ||align="center" bgcolor=silver|2
|- align="center
|2007|| || 23|| ||
|- align="center
| 2008|| לא העפילה|| ||5||
|- align="center
|2009|| || 12|| ||
|- align="center
| 2010|| || ||5 ||align="center" bgcolor=gold|1 
|- align="center
|2011|| || לא העפילה|| ||
|- align="center
| 2012||לא העפילה|| ||align="center" bgcolor=silver|2 ||
|- align="center
|2013|| || 20|| ||
|- align="center
| 2014|| || || align="center" bgcolor=gold|1||align="center" bgcolor=gold|1
|- align="center
|2015|| ||align="center" bgcolor=silver|2|| ||
|- align="center
| 2016|| 8||6||align="center" bgcolor=gold| 1 ||
|- align="center
|2017|| ||8|| ||
|- align="center
| 2018|| || ||align="center" bgcolor=gold| 1 ||align="center" bgcolor=gold|1
|- align="center
| 2019|| || 13 ||
|- align="center
| 2020|| || ||align="center" bgcolor=gold| 1 ||לא התקיימו
|- align="center
| 2021|| לא העפילה || 8 ||
|- align="center
| 2022|| || || align="center" bgcolor=gold| 1 || לא התקיימו
|}

==קישורים חיצוניים==

* 
* [https://www.ihf.info/member-federations/qatar/133 דף באתר איגוד הכדוריד העולמי]

==הערות שוליים==

קטר
כדוריד
1908 במוזיקה

== אירועים ==
* 26 בינואר – בכורה לסימפוניה השנייה של סרגיי רחמנינוב
* 15 במאי – בכורה בפריז לרפסודיה ספרדית מאת מוריס ראוול
* 19 בספטמבר – בכורה בפראג לסימפוניה השביעית מאת גוסטב מאהלר
* 18 בנובמבר – הקרנת בכורה של הסרט "La Mort du duc de Guise" עם מוזיקה מאת קאמי סן-סנס
* 3 בדצמבר – בכורה במנצ'סטר לסימפוניה הראשונה מאת אדוארד אלגר
* 18 בדצמבר – בכורה בפריז ל"פינת הילדים" מאת קלוד דביסי

== מוזיקה פופולרית ==
ממוזער
* "Fig Leaf Rag" מאת סקוט ג'ופלין
* "The ABCs of the U.S.A." מאת ג'ורג' מ. קוהאן
* "The Fairest Of The Fair" מאת ג'ון פיליפ סוזה
* "Pine Apple Rag" מאת סקוט ג'ופלין

== מוזיקה קלאסית ==
* בלה בארטוק – קונצ'רטו מס' 1 לכינור
* אלבן ברג – סונאטה לפסנתר, אופוס 1
* ג'ורג'ה אנסקו –
** "Cantate pour la pose de la prèmiere pierre du pont à transbordeur de Bordeaux"
** "Morgengebet"
** "Sept chansons de Clement Marot"
* גבריאל פורה –
** נוקטורן מס' 9 בסי מינור, אופוס 97
** נוקטורן מס' 10 במי מינור, אופוס 99
** סרנדה לצ'לו ולפסנתר, אופוס 98
* ריינהולד גליאר – סימפוניה מס' 2, אופוס 25
* המילטון הארטי – קונצ'רטו לכינור
* מיכאיל איפוליטוב-איבנוב – סימפוניה מס' 1
* צ'ארלס אייבס –
** Prelude on Eventide
** The Unanswered Question
* ג'אן פרנצ'סקו מאליפיירו – Sinfonie del silenzio e della morte
* קרל נילסן – Saga-Drøm
* מקס רגר – 
** Auferstanden, auferstanden
** סונטינות לשני פסנתרים, אופוס 89
* קסאפר שארוונקה – קונצ'רטו מס' 4 לפסנתר
* אלכסנדר סקריאבין – פואמת האקסטזה
* איגור סטרווינסקי – "Feu d'artifice"
* אנטון וברן – פסקאליה לתזמורת, אופוס 1

== נולדו ==
* 26 בינואר – סטפן גרפלי, מוזיקאי, מלחין (נפטר ב-1997)
* 5 באפריל – הרברט פון קאראיין, מנצח אוסטרי (נפטר ב-1989)
* 20 באפריל – ליונל המפטון, מוזיקאי ג'אז ומוביל הרכב אמריקאי (נפטר ב-2002)
* 6 במאי – לרוי אנדרסון, מלחין ומנצח אמריקאי (נפטר ב-1975)
* 30 בספטמבר – דוד אויסטרך, כנר יהודי (נפטר ב-1974)

== נפטרו ==
* 23 בינואר – אדוארד מקדואל, מלחין אמריקאי (נולד ב-1860)
* 28 בפברואר – פאולין לוקה, זמרת סופרן (נולדה ב-1842)
* 12 במרץ – קלרה נובלו, זמרת סופרן (נולדה ב-1818)
* 21 ביוני – ניקולאי רימסקי-קורסקוב, מלחין (נולד ב-1844)
* 20 בספטמבר – פבלו סרסטה, כנר וירטואוז ומלחין ספרדי (נולד ב-1844)

==קישורים חיצוניים==

קטגוריה:שנות ה-1900 במוזיקה
מוזיקה
גבולות (תערוכה)

"גבולות" הייתה תערוכה שנפתחה ב-18 במרץ 1980 במוזיאון ישראל ועסקה בביטויים אמנותיים של מושג הגבול באמנות הישראלית.
==תיאור==
התערוכה "גבולות" הוצגה בשנת 1980 במוזיאון ישראל. התערוכה הציגה יצירות אמנות שנוצרו בישראל בעיקר בשנות ה-70 של המאה ה-20 ועסקו בביטויים פוליטיים, חברתיים ופסיכולוגיים של מושג הגבול בישראל. על פי סטפני רחום, אוצרת התערוכה, ביטויים כאלו החלו להופיע ביתר שאת החל משנת 1967. רבות מן העבודות היו במדיה אוונגרדית כגון "פעולות" (לימים "מיצג"), מיצב ועוד. בנוסף, רבות מהן טיפלו במושגים פנים-אמנותיים באופן מקביל לעיסוקן בביטויים פוליטיים החברתיים. 

בין העבודות הפוליטיות שהוצגו נמנו יצירות כגון "נגיעה בגבול" (1974) מאת פנחס כהן גן, "יריות ירושלים" (1976) מאת ז'ררד מרקס ו"שטח חיוני" (1976) מאת יהושע נוישטיין. לצידן עסקו אמנים כאברהם אילת, מיכאל דרוקס ומשה גרשוני בהיבטים אישיים יותר של מושג זה.
===רשימת משתתפים===
מיכה אולמן, גד אולמן, אברהם אילת, ז'ורז'ט בלייה, צבי בן ארץ, ציבי גבע, צבי גולדשטיין, יאיר גרבוז, משה גרשוני, מיכאל דרוקס, פנחס כהן-גן, דליה מאירי, מוטי מזרחי, ז'ררד מרקס, מיכל נאמן, יהושע נוישטיין, יצחק עדי, מנשה קדישמן, עמי שביט, שולי שדה גושן, סרז' שפיצר, יגאל תומרקין

==קישורים חיצוניים==
*
*[http://www.maarav.org.il/archive/classes/Musaf5.html?id=953 קטלוג התערוכה "גבולות"] באתר "מארב", 5 ביוני 2007

קטגוריה:תערוכות אמנות בישראל
קטגוריה:1980 בישראל
קטגוריה:מוזיאון ישראל: תערוכות
יחסי וייטנאם–מלזיה

ראשיתם של יחסי וייטנאם–מלזיה (במלזית: Hubungan Malaysia–Vietnam; בוייטנאמית: Quan hệ Malaysia–Việt Nam) מתוארכים לסיבות המאה החמש עשרה. מלזיה כוננה יחסים דיפלומטיים עם הרפובליקה הסוציאליסטית של וייטנאם ב-30 במרץ 1973 ויחסים אלו קיימים עד ההווה. במהלך שנות השבעים והשמונים של המאה העשרים המאוחרות, היחסים בין המדינות נעשו מתוחים כתוצאה מזרימת פליטים וייטנאמים למלזיה בעקבות המלחמה הווייטנאמית-קמבודית. ההכרעה המאוחרת של סוגיות אלה הובילה לטיפוח יחסים בילטרליים בין שתי המדינות במישורי המסחר והכלכלה, והמסחר הבילטרלי בין המדינות הלך וגבר, עם התרחבות למישורי טכנולוגיית מידע, חינוך וביטחון לאומי.

וייטנאם ומלזיה חולקות גבול ימי במפרץ תאילנד ובים סין הדרומי, ויש להן תביעות טריטוריאליות חופפות על איי ספראטלי. לשתי המדינות שגרירויות השוכנות בערי בירתן; לווייטנאם שגרירות בקואלה לומפור, ולמלזיה שגרירות בהאנוי ובקונסוליה בהו צ'י מין סיטי. רישומים היסטוריים מראים כי אנשים וייטנאמיים ביקרו בקבוצות קטנות במדינות ובסולטנויות המרכיבות את מלזיה המודרנית מאז המאה השמונה עשרה. מלזיה מהווה את ביתם של קהילת גולים וייטנאמים גדולה, המורכבת ממהגרי עבודה, עובדי דואר וסטודנטים, המונים כ-100 אלף איש. וייטנאם מארחת גם היא קהילת מלזים קטנה, המורכבת בעיקר מאנשי עסקים בהו צ'י מין סיטי והאנוי.

== הערות שוליים ==
Poison (שיר של אליס קופר)

Poison (מאנגלית: רעל) הוא שיר מאת זמר הרוק הכבד האמריקאי אליס קופר. השיר, שנכתב בעיקרו בידי קופר עצמו, יצא לאור ב-7 ביולי 1989 כסינגל מאלבומו השמונה-עשר של קופר, "Trash". השיר הפך במהרה לאחד משיריו המוצלחים והמפורסמים ביותר של קופר.

==מילות השיר==
מילות השיר עוסקות באהבה שנתפסת בידי הדובר כמסוכנת, תוך שימוש בדימויים רבים ובמטפורות, לדוגמה בבית הפותח של השיר:

{|
|-
|Your cruel device
|המכשיר האכזרי שלך
|-
|Your blood, like ice
|הדם שלך, כמו קרח
|-
|One look, could kill
|מבט אחד, יכול להרוג
|-
|My pain, your thrill
|הכאב שלי, הריגוש שלך
|}

לשיר פזמון החוזר מספר פעמים. בפזמון מתאר הדובר בשיר את תשוקתו אל מושא השיר ואת הסכנות הכרוכות בתשוקה זו:

{|
|-
|I wanna love you but I better not touch 
|אני רוצה לאהוב אותך אבל עדיף לי לא לגעת
|-
|I wanna hold you, but my senses tell me to stop
|אני רוצה לאחוז בך, אך החושים שלי אומרים לי לעצור
|-
|I wanna kiss you but I want it too much
|אני רוצה לנשק אותך אבל אני רוצה את זה יותר מדי
|-
|I wanna taste you but your lips are venomous poison
|אני רוצה לטעום אותך אבל שפתייך הם רעל ארסי
|}

== מיקומי שיא ==

== נתוני מכירות ==
{| class="wikitable sortable"
!מקום
!תארים
!מכירות
|-
!אוסטרליה (ARIA)
|פלטינה
|70,000
|-
!ארצות הברית (RIAA)
|זהב
|500,000
|-
!דנמרק (IFPI Denmark)<ref></ref>
|זהב
|45,000<small></small>
|-
!הממלכה המאוחדת (BPI)
|פלטינה
|600,000<small></small>
|-
!קנדה (Music Canada)
|זהב
|50,000
|-
!שוודיה (GLF)
|זהב
|25,000
|-
| colspan="3" |<small> מכירות + הזרמת מדיה בלבד</small>
|}

== קישורים חיצוניים ==

==הערות שוליים==

קטגוריה:שירי 1989
קטגוריה:סינגלים מ-1989
קטגוריה:שירים באנגלית
קטגוריה:שירים שנכתבו על ידי דזמונד צ'יילד
קטגוריה:שירים על BDSM
קטגוריה:בלדות משנות ה-1980
קטגוריה:סינגלים בהוצאת אפיק רקורדס
אן מארי פוטמו

אן מארי פוטמו (בפינית: Anne-Marie Pohtamo; נולדה ב-15 באוגוסט 1955) היא שחקנית ודוגמנית פינית.

==ביוגרפיה==
פוטמו נולדה בהלסינקי. ב-1975 היא הוכתרה כמיס פינלנד וכמיס תבל. לאחר זכייתה, מספר ארגוני נשים קראו לה לוותר על תוארה, בטענה שתחרויות יופי פוגעות בזכויות האישה ובשם השוויון בין המינים.

ב-1978 פוטמו שיחקה בסרט המתח "חבר לא ידוע" (Tuntematon ystävä) לצד קייט או'מרה, וב-1981 היא שיחקה בסרט האימה "איש הזאב" לצד אלברט פיני. 

ב-2007 פוטמו השתתפה בסרט תיעודי העוסק בחברת הספנות הפינית "Silja Line". באותה שנה היא נכללה ברשימה של המפלגה הנוצרית הדמוקרטית בבחירות הכלליות לממשלת פינלנד. בבחירות לנשיאות המדינה ב-2000 פוטמו הייתה פעילה במרוץ של המועמד אסקו אהו מטעם מפלגת המרכז.

==חיים פרטיים==
ב-1978 פורסם שהחלה לנהל מערכת יחסים עם הקומיקאי דייוויד ברנר. ברנר שהיה באותו זמן בזוגיות עם הזמרת הישראלית עדנה לב, עזב את לב למענה.
 
פוטמו נשואה לארטו היטאנן ולה ארבעה ילדים וביניהם המוזיקאי ג'ס היטאנן.

== קישורים חיצוניים ==
* 

==הערות שוליים==

קטגוריה:זוכות מיס תבל
קטגוריה:זוכות מיס פינלנד
קטגוריה:שחקניות קולנוע וטלוויזיה פיניות
קטגוריה:משתתפות בתחרות מיס תבל 1975
קטגוריה:פיניות שנולדו ב-1955
הקו האדום (תוכנית טלוויזיה)

הקו האדום הוא שעשועון טריוויה ששודר בערוץ כאן 11. התוכנית התבססה על השעשועון הבריטי "Rebound" בו שישה מתמודדים מתחרים זה בזה ונגד הקו האדום שמאיים להשיג אותם.

== מבנה התוכנית ==
שישה מתמודדים מתחרים זה בזה וגם נגד "הקו האדום" שמאיים להשיג אותם ונע במהירות לעברם. בגרסה הישראלית מתמודדים ארבעה מתחרים.

למשחק חמישה שלבים:

=== כסף מהיר ===
כל המתמודדים עומדים בצד אחד של הבמה, ונדרשים לענות על שאלה באמצעות ארבע תשובות אפשריות המוצגות בזמן שהקו האדום נע לעברם, וככל שהקו מתקרב אליהם, כך שווי התשובה יורד עד לאפס כשהקו האדום מגיע אל המתחרים. בגרסה הישראלית השווי ההתחלתי של כל שאלה הוא 5,000₪ לעומת 1,000£ בגרסה המקורית. בשתי הגרסאות למתמודדים 10 שניות לענות על השאלה. בשלב זה נשאלים המתמודדים 5 שאלות.

=== ראש בראש ===
לאחר השלב הראשון עוברים המתמודדים לשלב ה"ראש בראש", במהלכו המתמודד שניצח בסיבוב הראשון בוחר מתמודד שיתחרה מולו ואחת משתי קטגוריות. השניים עומדים בשני הקצוות של הבמה והקו נמצא במרכז הבמה. לאחר שהמנחה שואל שאלה, הקו מתחיל לנוע לכיוון המתמודד שנשאל, שכדי לשנות את כיוון הקו הוא נדרש לענות על השאלה נכון. כל מתמודד יכול לטעות עד 3 פעמים בטרם ייפסל (בגרסה הישראלית עד פעמיים). ברגע שהקו מגיע אל המתמודד בטרם ענה הוא מאבד מחזור חיים אחד והיריב בוחר את הקטגוריה הבאה. לאחר שאחד המתמודדים נפסל כספו עובר למנצח. בישראל נערכים שני סבבים ושני המפסידים מתחרים ראש בראש על כרטיס לשלב הבא ואילו אחד מהם נפסל, והמנצח זוכה בכספו בחזרה.

=== כסף מהיר ===
שלושת המתמודדים שנשארו עוברים לסיבוב "כסף מהיר", בו הם נשאלים עוד 5 שאלות ויכולים להרוויח עוד כסף. בגרסה הישראלית לשעשועון השווי ההתחלתי של כל שאלה הוא 10,000₪ בסוף שלב זה המתמודד שלו פחות כסף משני המתמודדים האחרים מודח וכספו מתחלק בין השניים האחרים.

=== ראש בראש ===
שני המנצחים מתמודדים בשלב דומה לשלב ה"ראש בראש" הקודם אך עם שינויים קלים. בגרסה הישראלית כל מתמודדים יכול לטעות עד 3 פעמים בטרם יודח. המתמודד שניצח עולה לגמר וזוכה בכסף של כל שלושת המתמודדים.

=== קו הגמר ===
המתמודד שניצח בסיבוב הקודם עולה לגמר, בו הוא צריך לענות על 15 שאלות ולהתקדם על הבמה בהתאם למספר השאלות עליהן ענה. לאחר כל סבב של 5 שאלות יכול המתמודד לפרוש עם חלק מהסכום, שעולה בהתאם למספר השאלות, כמו גם מהירות תנועתו של הקו האדום. אם המתמודד נתפס על ידי הקו הוא מודח ולא זוכה בכסף.

== הגרסה הישראלית ==
בישראל, נרכש השעשועון לשידור על ידי ערוץ כאן 11 ועלה ב-30 באוגוסט 2018. את השעשועון, שמופק על ידי חברת "אבוט המאירי", הנחה ירון ברובינסקי.

== ראו גם ==
* המרדף
* פיצוחים
* מקבילית המוחות

== קישורים חיצוניים ==
* 

קטגוריה:שעשועוני טריוויה בטלוויזיה
קטגוריה:שעשועוני טלוויזיה
קטגוריה:תוכניות טלוויזיה ישראליות מבוססות על פורמט בריטי
קטגוריה:תוכניות וסדרות טלוויזיה שצולמו באולפני ברודקאסט
תויא

תויא (נקראה גם תוי או מות-תויא) הייתה אשתו של המלך המצרי סתי הראשון מהשושלת ה-19 של מצרים ואמו של המלך רעמסס השני. היא חיה במאות ה-14 פנה"ס וה-13 לפנה"ס.

==מוצאה ומשפחתה==
תויא הייתה בתו של ראיה, שהיה קצין בחיל המרכבות של הצבא המצרי, ושל אשתו רויה. שמותיהם ידועים מתוך תבליט שנמצא במדינת האבו. תויא הייתה כבר נשואה לסתי הראשון בעת שהוא הוכתר למלך. לסתי הראשון ולתויא נולדו ארבעה ילדים, שתי נסיכות ושני נסיכים:
* תיה - נישאה לפקיד מצרי בדרגה גבוהה, שהיה אחראי על האוצר המלכותי.
* רעמסס השני, שמלך לאחר אביו.
* הנסיך Nebchasetnebet, שמת בילדותו.
*הנסיכה חנות-מי-רע , שנישאה לאחיה רעמסס השני.

כאמו של המלך רעמסס השני, היא נהנתה מזכויות יתר שניתנו לאמו של המלך, ולכן ניתן לה להתכתב עם החצר המלכותית החתית לאחר הסכם השלום החתי-מצרי שנחתם בשנת 1259 לפנה"ס לערך בין רעמסס השני והמלך החתי חתושיליש השלישי.

== אנדרטאות וכתובות ==
פסלה של תויא השוכן בו[[ותיקן]]
* פסל ששוכן במוזיאוני הוותיקן, הכולל גם את דמותה של בתה הנוטמירה (בחלקו התחתון של הפסל התומך ברגליים). הכתובת על הפסל מזהה את תויא כאמו של המלך של דרום מצרים וצפון מצרים, הורוס, השור החזק, המלך של שתי הארצות, אדון הכתרים רעמסס השני, נותנת חיים כמו רע, גבירה אצילה, אשתו של האל והאישה המלכותית הגדולה, הגברת של שתי הארצות, תויא שתחיה.
* בתוך הרעמסאום נמצאו שברים של חלקה הצפוני של הקפלה שרעמסס השני הקדיש לאמו. סצנה בקפלה מתעדת את שמם של אביה ואמה של תויא.
* ברעמסאום מתועדות סצנות של הלידה האלוהית של פרעה.
* ברעמסאום, שמה של תויא מופיע על גבי שבר של פסל ענק וגם בסצנה על פתח הכניסה הראשי לתוך אולם ההיפוסטיל הגדול.
* בטאניס נמצא פסל עם בסיס שמקורו מפר-רעמסס (עיר הבירה החדשה שבנה רעמסס השני). בין תאריה המצוינים בכתובת על הפסל נכלל: "ראש ההרמון", "המועדפת ביותר", "אשת האל ואם המלך", "האישה המלכותית הגדולה" ותארים נוספים.
* באבידוס נמצא שבר של פסל מאבן גיר, על גבי השבר מופיע שמה של תויא, וגם על גבי טקסטים במקדש רעמסס השני.
* במדינת האבו נמצא פסל שעליו חרוט שמה של תויא ותוארה. סביר שמקורו של הפסל הזה הוא ברעמסאום.
* שמה של תויא מופיע על גבי שני פסלי ענק בכניסה למקדש באבו סימבל.
* משקוף מאבן חול, שנמצא בדיר אל-מדינה, מציין את שמם של רעמסס השני ושל תויא אמו.
* חלק מקורה צדדית של דלת, שנמצא בווינה, מראה סצנה שבה רואים את רעמסס השני ואחריו נמצאת תויא, כשהם מגישים מנחה לאל אוזיריס.
* קנקן קנופי מאלבסטר מגולף כראשה של תויא. הקנקן שוכן במוזיאון לוקסור .

== מותה וקבורתה ==
תויא מתה כנראה קצת לאחר השנה ה-22 לשלטונו של בנה רעמסס השני. היא נקברה בקבר מרשים בעמק המלכות, קבר QV80 . בתוך הקבר, הוסר חלקה הראשון של שמה, "מות" (על שם האלה מות), כדי שתהפוך לפשוטה לנצח. הסרת השם "מות" נעשה אולי כי מותה הסתיים במעמד ארצי כמעט שמימי.

== בתרבות הפופולרית ==
דמותה של המלכה תויא הופיעה בסרט עשרת הדיברות משנת 1965, של ססיל ב. דה-מיל.

תויא מופיעה גם בסרט המצויר נסיך מצרים משנת 1998, כאמו המאמצת של משה. דמותה דובבה על ידי השחקנית הלן מירן. בנוסף, הופיעה דמותה גם בסרטו של רידלי סקוט, אקסודוס: אלים ומלכים מ-2014. את דמותה בסרט משחקת סיגורני ויבר.

==קישורים חיצוניים==

* 
קטגוריה:מלכות השושלת ה-19 במצרים
1909 במוזיקה

== אירועים ==
* 12 במאי – לאופולד סטוקובסקי מנצח לראשונה על תזמורת קולון בפריז.
* 8 בנובמבר – נפתח בית האופרה בבוסטון עם האופרה "לה ג'וקונדה" בכיכובן של ליליאן נורדיקה ולואיז הומר.
* 28 בנובמבר – בכורה לקונצ'רטו לפסנתר מס' 3 מאת סרגיי רחמנינוב בניו יורק.

== מוזיקה פופולרית ==
מסגרת
* "Christmas-Time Seems Years And Years Away" מאת אירווינג ברלין וטד סינדר
* "I Just Came Back To Say Good Bye" מאת אירווינג ברלין 
* "I Wish That You Was My Gal, Molly" מאת אירווינג ברלין וטד סינדר

== מוזיקה קלאסית ==
* ארנולד באקס – In the Faery Hills
* פרוצ'ו בוזוני – An die Jugend
* ג'ורג'ה אנסקו – רביעייה לפסנתר מס' 1 ברה מז'ור, אופוס 16
* אנטולי ליאדוב – קיקימורה, אופוס 64
* גוסטב מאהלר – סיום היצירה "השיר על הארץ"
* מקס רגר
** Psalm 100, אופוס 106
** סונאטה לקלרינט מס' 3, אופוס 107
** רביעיית מיתרים מס' 5, אופוס 109
* ארנולד שנברג
** "Am Strande"
** Drei Klavierstücke, אופוס 11
* איגור סטרווינסקי – Pogrebal’naya Pesnya
* סרגיי טאנייב – סוויטת קונצ'רטו לכינור ותזמורת
* שארל טורנמיר – סימפוניה מס' 2
* אנטון וברן –
** 5 לידר לזמר ופסנתר, אופוס 4
** 5 פרקים לרביעיית מיתרים, אופוס 5

== אופרה ==
* ז'יל מאסנה – "בכחוס"
* ניקולאי רימסקי-קורסקוב – "תרנגול הזהב"
* ריכרד שטראוס – "אלקטרה"

== נולדו ==
* 3 בינואר – ויקטור בורגה, נולד כבורגה רוזנבאום, קומיקאי, מוזיקאי ושחקן (נפטר ב-2000)
* 15 בינואר – ג'ין קרופה, מתופף (נפטר ב-1973)
* 9 בפברואר – כרמן מירנדה, זמרת ושחקנית ברזילאית (נפטרה ב-1955)
* 30 במאי – בני גודמן, מוזיקאי יהודי אמריקאי (נפטר ב-1986)
* 12 ביוני – ברל אייבס, שחקן וזמר פולק אמריקאי, (נפטר ב-1995)
* 22 ביולי – ליצ'ה אלבנזה, זמרת סופרן איטלקייה (נפטרה ב-1995)
* 18 בנובמבר – ג'וני מרסר, פזמונאי וזמר אמריקאי (נפטר ב-1976)

== נפטרו ==
* 15 בינואר – ארנסט רייר, מלחין ומבקר מוזיקה (נולד ב-1823)
* 19 במאי – איסק אלבניס, מלחין ספרדי (נולד ב-1860)
* 15 בדצמבר – פרנסיסקו טארגה, גיטריסט ומלחין (נולד ב-1852)

==קישורים חיצוניים==

קטגוריה:שנות ה-1900 במוזיקה
מוזיקה
יוזיאס, נסיך הכתר של ולדק ופירמונט

יוזיאס, נסיך הכתר של ולדק ופירמונט (; 13 במאי 1896 – 30 בנובמבר 1967), היה נסיך הכתר של ולדק ופירמונט, אובר-גרופנפיהרר באס אס אשר הורשע במשפט בוכנוולד, מחנה ריכוז שהיה תחת אחריותו.

== ביוגרפיה ==
יוזיאס נולד ב-13 במאי 1896 בארולזן לפרידריך, נסיך ולדק ופירמונט ובטילדיס, נסיכת שאומבורג-ליפה, בתם של וילהלם, נסיך שאומבורג-ליפה ובטילדיס, נסיכת אנהלט-דסאו, והיה אחיינם של אמה, נסיכת ולדק ופירמונט והלנה, נסיכת ולדק ופירמונט, ובן דודם של וילהלמינה, מלכת הולנד וקרל אדוארד, דוכס סקסוניה-קובורג-גותה. בשנת 1914 התגייס יוזיאס לצבא הקיסרות הגרמנית, והצטרף לרגימנט הרגלים ה-83 (נסיכות הבוחר מהסן ה-3 - פון ויטיך), עמו לחם במהלך מלחמת העולם הראשונה, שבה אף נפצע כמה פעמים. ב-13 בנובמבר 1918 התפטר אביו מתפקידו, בעקבות המהפכה הגרמנית והתבוסה במלחמת העולם הראשונה.

לאחר המלחמה למד יוזיאס חקלאות, בשנת 1929 הצטרף למפלגה הנאצית, ובשנת 1930 הצטרף לאס אס. בתחילה הוא שימש כשלישו של סף דיטריך, ולאחר מכן כשלישו של היינריך הימלר. בשנת 1933 הוא נבחר כחבר הרייכסטאג מטעם דיסלדורף, והועלה לדרגת גרופנפיהרר. בשנת 1939 הוא מונה למפקד האס אס והמשטרה בוויימאר, ובכך היה ממונה גם על בוכנוואלד. במסגרת תפקידו פיקח יוזיאס בשנת 1944 על מעצרו והוצאתו להורג של קרל אוטו קוך, מפקד המחנה, ועל מעצר אשתו אילזה קוך. בשנת 1942 הוא מונה לנציב המשטרה הראשי בצרפת, ואחד ממעשיו הראשונים בתפקידו החדש היה הוראה על הצבת בני ערובה צרפתיים על רכבות גרמניות, כדי למנוע ניסיונות חבלה עליהם.

ב-19 באפריל 1945 הוא נפל בשבי האמריקני, ובשנת 1946 מת אביו פרידריך, נסיך ולדק ופירמונט, ויוזיאס ירש את תאריו ונחלותיו. בשנת 1947 היה יוזיאס אחד מהנאשמים במשפט בוכנוולד, ונגזרו עליו 20 שנות מאסר, אולם הוא השתחרר בשנת 1950 בשל בריאות לקויה. ב-30 בנובמבר 1967 מת יוזיאס בטירת שאומבורג בריינלנד-פפאלץ, ובנו ויטקינד, נסיך ולדק ופירמונט ירש את תאריו ונחלותיו.

==משפחתו==
ב-25 באוגוסט 1922 התחתן יוזיאס עם אלטבורג, דוכסית אולדנבורג, בתם של פרידריך אוגוסט השני, הדוכס הגדול של אולדנבורג ואליזבת אלכסנדרינה, דוכסית מקלנבורג-שוורין, ממנה נולדו לו 5 ילדים:
* מרגרטה, נסיכת ולדק ופירמונט (1923–2003), התחתנה עם פרנץ אוגוסט, רוזן ארבאך-ארבאך
* אלכסנדרה, נסיכת ולדק ופירמונט (1924–2009), התחתנה עם בוטו, נסיך בנטהיים ושטיינפורט
* אינגריד, נסיכת ולדק ופירמונט (נולדה ב-1931)
* ויטקינד, נסיך ולדק ופירמונט (נולד ב-1936), התחתן עם ססיליה, רוזנת גס-זאוראו
* גודה, נסיכת ולדק ופירמונט (נולדה ב-1939), התחתנה עם פרידריך וילהלם, נסיך ויד

==אילן יוחסין==

== קישורים חיצוניים ==

==הערות שוליים==

קטגוריה:נסיכים גרמנים
קטגוריה:גנרלים באס אס
קטגוריה:פושעי מלחמה נאצים
קטגוריה:אנשי מלוכה נאצים
קטגוריה:אנשי צבא גרמנים במלחמת העולם הראשונה
קטגוריה:מעוטרי צלב הברזל
קטגוריה:מעוטרי הצלב הגרמני בזהב
קטגוריה:מקבלי אות הזהב המפלגתי
קטגוריה:גרמנים שנולדו ב-1896
קטגוריה:גרמנים שנפטרו ב-1967
עירום (סרט, 2018)

עירום (באנגלית: Stripped) הוא סרט קולנוע ישראלי משנת 2018 והחלק הראשון ב"טרילוגיה על אהבה" שכתב, ערך וביים ירון שני. הסרט הוקרן בבכורה עולמית בפסטיבל ונציה במסגרת "אופקים", ובבכורה ארצית בפסטיבל חיפה, בו זכה בפרס העריכה ופרס השחקנית הטובה ביותר.

==עלילה==
אליס תורג'מן (לליב סיון) היא סופרת שספרה הראשון זוכה להצלחה רבה, כוכבת עולה בשמי הספרות הישראלית, שנקלעת למשבר נפשי בעקבות חזיונות אונס. זיו צוקרמן (בר גוטפריד) הוא תיכוניסט מופנם המנגן בגיטרה קלאסית ומנסה לזכות במעמד של מוזיקאי מצטיין כדי שיוכל להמשיך לעסוק במוזיקה במהלך שירותו הצבאי. המפגש בין השניים ממחיש כיצד משברים יכולים להוות מנוע להרס וגם לצמיחה, לאלימות וגם לחסד.

==משחק ודמויות==
ירון שני עובד עם צוות שחקנים לא מקצועיים (Non-Actors) אשר אינם מקבלים תסריט ומאלתרים את הסצנות שלהם במקום. הצילומים בסרט נעשו בטייק אחד וללא חזרות. לליב סיון זכתה על תפקידה בסרט זה בפרס השחקנית הטובה ביותר בפסטיבל הסרטים הבינלאומי חיפה.

{| class="wikitable" style="font-size:90%; line-height:1.2"
! שם
! דמות
|-
| לליב סיון || אליס תורג'מן
|-
| בר גוטפריד || זיו צוקרמן
|-
| אור רוזן || דני
|-
| מיכאל אוריה || שימשי
|-
| רני חלאבי || אלמה
|-
| אלעד שניידרמן || עמוס
|-
| אוליביה אפלבאום || אמיל
|-
| בועז קראוזר || שאולי
|-
| חווה פרידמן שפירא || דפנה
|-
| נדב שועה || גילי
|-
|}

==פרסים ומועמדויות==

{| class="wikitable" style="font-size:90%; line-height:1.2"
!שנה
!ארגון
!קטגוריה
!פרס
!מועמד/ים
!תוצאה
!סימוכין
|-
| rowspan="7" |2018
|פסטיבל ונציה
|אופקים
| הסרט הטוב ביותר
|עירום
|
| rowspan="1" align="center" |
|-
| rowspan="4" |טקס פרסי אופיר
| rowspan="4" |עלילתי ארוך
|הבמאי הטוב ביותר
|ירון שני
|
| rowspan="4" align="center" |
|-
|השחקנית הראשית הטובה ביותר
|לליב סיון
|
|-
|הליהוק הטוב ביותר
|מאיה קסל
|
|-
|הפסקול הטוב ביותר
|אביב אלדמע, ניר אלון
|
|-
| rowspan="2" |פסטיבל חיפה
| rowspan="2" |התחרות הישראלית
|פרס העריכה בסרט עלילתי
|ירון שני
|
| rowspan="2" align="center" |
|-
|פרס השחקנית בסרט עלילתי
|לליב סיון
|
|-
|2019
|פסטיבל בוסאן
|World Cinema
|הסרט הטוב ביותר
|עירום
|
|align="center |
|-
|}

==הפקה==
הסרט הוא קופרודוקציה ישראלית-גרמנית שהופקה על ידי נעמי לבארי וסער יוגב מחברת בלאק שיפ בשיתוף עם מייקל רוטר מחברת The post republic. הסרט יצא בתמיכת קרן הקולנוע הישראלי, ARTE ו-yes והוא מופץ על ידי Alpha Violet, חברת מכירות עצמאית שבסיסה בצרפת.

==קישורים חיצוניים==

* 

;ביקורות
* 
* 
* 
* 

==הערות שוליים==

קטגוריה:אונס בקולנוע
קטגוריה:סרטי 2018
קטגוריה:סרטי דרמה ישראליים
קטגוריה:סרטים בעברית
קטגוריה:סרטים עם עלילה לא ליניארית
קטגוריה:סרטים ישראליים משנת 2018
שביתת האסירים בארצות הברית (2018)

שביתת האסירים בארצות הברית החלה ב-21 באוגוסט 2018 והסתיימה ב-9 בספטמבר 2018. במהלך השביתה התקיימו אירועי מחאה ושביתות רעב בבתי כלא רבים בארצות הברית.

הגורם העיקרי לשביתה היה המרד בכלא לי בקרוליינה הדרומית, אירוע אלים שהתרחש ב-15 ו-16 באפריל 2018 בו נהרגו 7 אסירים ונפצעו 17. מרד זה נחשב למהומת הכלא הקטלנית ביותר בארצות הברית ב-25 השנים האחרונות.

לתאריכי ההתחלה והסיום של השביתה יש משמעות סמלית. ה-21 באוגוסט הוא יום השנה למותו של ג'ורג' ג'קסון, פעיל זכויות אדם משיקגו שריצה עונש בכלא באשמת רצח, ונורה למוות בניסיון בריחה ב-21 באוגוסט 1971.

ה-9 בספטמבר הוא יום השנה למרד בבית הכלא אטיקה, שהתרחש 9 בספטמבר 1971. ב-9 בספטמבר 2016 אורגנה שביתה דומה בבתי הכלא בארצות הברית.

שביתת האסירים אורגנה על ידי שיתוף פעולה בין מספר גופים, שהבולטים בהם הם ארגון עורכי הדין הפליליים בארצות הברית וארגון הפועלים הכלואים, שהוא קבוצת פעילות בארגון פועלי התעשייה של העולם (IWW).

==דרישות האסירים==
להלן רשימת הדרישות הרשמית של שביתת האסירים.

# שיפור מיידי בתנאי הכליאה ובמדיניות הכליאה, והכרה באנושיותם של הכלואים.
# סיום מיידי לתנאי העבדות בכלא ועבודת כפייה ללא שכר.
# ביטול חוק הרפורמה בבתי הסוהר (1996), והרחבת האפשרויות להתלונן על פגיעה בזכויות האסירים.
# ביטול חוקי הרפורמה בשיפוט, ומתן אפשרות לשיקום ושחרור מוקדם.
# סיום מיידי של אפליה גזעית כלפי אסירים שחורים, הכוללת ענישת יתר ומניעת חנינה, במיוחד בדרום ארצות הברית.
# סיום מיידי לחוקי המלחמה בכנופיות הכוללים אפיון גזעי כלפי שחורים.
# מתן גישה לתוכניות שיקום אסירים גם לעבריינים אלימים.
# הרחבת התקציבים המיועדים לשירותי שיקום אסירים.
# הרחבת מענקי פל לכל מדינות ארצות הברית. מענקים אלה הם מלגות לסטודנטים לתואר ראשון ממשפחות מצוקה, ומהוות חלק מהתוכניות לשיקום אסירים.
# מתן זכות בחירה לאסירים המרצים עונשי מאסר, עצורים לפני משפט, ואסירים משוחררים. הגבלות אלה שוללות כיום את זכות הבחירה מ-5.8 מיליון אזרחים בארצות הברית.

==מהלך השביתה==
מספר אירועים הודלפו במהלך השביתה מבתי הכלא, בהם שביתת רעב של אסירים בכלא פולסון, קליפורניה, הפגנת הזדהות של 200 אסירים בכלא בטקומה, וושינגטון, והפגנה בכלא בהליפקס (קנדה) שבמהלכה פורסמה הצהרת הזדהות של האסירים בקנדה עם האסירים האמריקאים. אירועי הזדהות נוספים התרחשו בבתי כלא נוספים ברחבי ארצות הברית.

אירועי השביתה כמעט ולא סוקרו במהלכה. לדברי אודי עופר, מתנדב למען זכויות האסירים בארצות הברית, לא פורסם מידע על מהלך השביתה בבתי הכלא בגלל הקושי להוציא מידע מתוך בתי הכלא. כמו כן טען שהוטלו איפול ומגבלות על כלי התקשורת.

הסיקור לה זכתה השביתה עם פתיחתה העלה את נושא זכויות האסירים למודעות ציבורית. כמה חברי קונגרס הביעו תמיכה בדרישות האסירים, והנושא המרכזי לאחר השביתה הוא זכות הצבעה לאסירים , נושא שמיועד לעלות למשאל עם בפלורידה בחודש נובמבר 2018. ברוב מדינות העולם, בהן ישראל, קיימת זכות הצבעה לאסירים, אך בארצות הברית רק שתי מדינות מקנות כיום זכות זו.

==קישורים חיצוניים==
* 
* 

==הערות שוליים==

קטגוריה:ארצות הברית: כליאה
קטגוריה:שביתות בארצות הברית
קטגוריה:2018 בארצות הברית
קטגוריה:שביתת רעב
קטגוריה:נשיאות דונלד טראמפ: הפגנות
טאקומה נישימורה (גנרל)

טאקומה נישימורה (ביפנית: 西村 琢磨; נולד ב-12 בספטמבר 1889 – 11 ביוני 1951) היה גנרל בצבא היפני הקיסרי במלחמת העולם השנייה. לאחר כניעת יפן, הוא נשפט על ידי בריטניה ומאוחר יותר באוסטרליה על פשעי מלחמה. הוא הוצא הורג באוסטרליה. היה יליד פאקאוקה.

== תחילת הקריירה הצבאית ==
נישימורה היה בוגר כיתה 22 באקדמיה של הצבא היפני הקיסרי משנת 1910. לאחר מכן למד בבית הספר הצבאי להנדסה. הוא סיים את לימודיו בשנת 1920. הוא שירת את רוב הקריירה שלו בפיקוד על יחידות שונות במטה הכללי של הצבא היפני הקיסרי.

נישימורה שימש כשופט במשפט הצבאי נגד קציני צבא שהואשמו כאחראים על ההתנקשות בחייו של ראש הממשלה אינוקיי איהרה ב-1932. הנאשמים קיבלו עונשים קלים. ייתכן שזו הייתה הסיבה ככל הנראה שמאוחר יותר הוא תוגמל עם מינויו לתפקיד היוקרתי של פיקוד על המשמר הקיסרי.

בשנים 1936–1938, הוא פיקד על גדוד חיל הרגלים התשיעי ובשנים 1938–1939 פיקד על חטיבת הארטילריה הראשונה. הוא מונה לראש המטה של ארמיית ההגנה המזרחית בשנים 1939-1940. הוענקה לו דרגת מייג'ור גנרל בשנת 1940 והיה למפקד צבא המשלוח להודו-סין במהלך הפלישה להודו-סין הצרפתית באותה שנה. הוא הועלה לדרגת אלוף בשנת 1941.

== מלחמת העולם השנייה ==
במהלך 1941, מונה לפקד על היחידה העצמאית המעורבת ה-21 ולאחר מכן עמד בראש חטיבת המשמר הקיסרי במהלך קרב מלאיה. במהלך הקרב על מויאר, חיילי המשמר הקיסרי בפיקודו הרגו 155 אוסטרלים והודים שהיו שבויי מלחמה, באירוע המכונה "טבח פאריט סולונג".

בעקבות כניעה כוחות בעלות הברית בסינגפור, נישימורה היה אחראי על ניהול החצי המזרחי של האי סינגפור, במהלך התקופה שבה התרחש טבח סוק צ'ינג במקום. נישימורה עצמו היה לעיתים קרובות מתעמת עם מפקד הארמייה ה-25, גנרל טומויוקי יאמאשיטה. כתוצאה מכך, החטיבה שלו לא קיבלה את אות הניצחון והוא זומן על ידי הקיסר חזרה ליפן ונאלץ לפרוש באפריל 1942.

מיוני 1943 עד פברואר 1944, כיהן כמושל מדינות שאן בצפון בורמה. מפברואר 1944, מילא את תפקיד המושל הצבאי מטעם יפן של סומטרה, הוא החזיק בעמדה זו עד סוף המלחמה.

== אשמתו בפשעי מלחמה ==
לאחר תום המלחמה, נישימורה נשפט על ידי בית דין צבאי בריטי בסינגפור על האירועים הקשורים לטבח סוק צ'ינג. הוא נמצא אשם בפשעי מלחמה ונגזר עליו מאסר עולם, אותו הרצה במשך ארבע שנים בסינגפור לפני שהוא נשלח לטוקיו כדי להשלים את גזר הדין.

בדרכו למולדת, יפן, נישימורה הורד בכוח מהאונייה בהונג קונג על ידי המשטרה הצבאית האוסטרלית והובא בפני בית דין צבאי אוסטרלי באי מאנוס, שם הוא הואשם על חלקו באירועי טבח פאריט סולונג. הוצגו ראיות לפיהן היה ברור שנישימורה הורה על ביצוע הירי בפאריט סולונג והשמדת הגופות. הוא נמצא אשם והוצא להורג בתלייה ב-11 ביוני 1951.

ב-1996, עיתונאי אוסטרלי בשם איאן וורד טען כי התובע של הצבא האוסטרלי, קפטן ג'יימס גודווין — לשעבר מלח של הצי המלכותי של ניו זילנד טייס שהיה חולה בעת שבייתו בסומטרה — היה נתון למניפולציות והוכרח להציג ראיות כדי להפליל את נישימורה. לדברי וורד, הוא נתבקש לעשות זאת באמצעות זיוף ראיות על ידי לוביסט אמריקאי שרצה לזכות בפיצויים על שבויי המלחמה היפניים. וורד גם טען כי גודווין לא נקט בכל פעולה כשהגיעו לידיו עדויות לפיהן לויטננט פוג'יטה סייזאבורו דווקא היה האחראי על טבח פאריט סולונג. פוג'יטה לא הואשם וגורלו לא ידוע.

== קישורים חיצוניים ==
* 
* 

== הערות שוליים ==

קטגוריה:גנרלים יפנים
קטגוריה:אנשי צבא יפנים במלחמת העולם השנייה
קטגוריה:פושעי מלחמה יפנים
קטגוריה:יפנים שנולדו ב-1889
קטגוריה:יפנים שנפטרו ב-1951
תנועת Time's Up

Time’s Up (בעברית: "אזל הזמן") היא תנועה הפועלת להשגת ביטחון אישי ותנאי עבודה שוויוניים והוגנים לנשים במקום עבודתן. התנועה נוסדה ב-1 בינואר 2018 על ידי קבוצת שחקניות ומפיקות בהוליווד כתגובה לפרשת הארווי ויינסטין ו-Me Too.

==הקמת התנועה==
לאחר חשיפת הפרשיות בהן היה מעורב הארווי ויינסטין פורסם בכתב העת "טיים" מכתב מטעם ארגון הנשים בתעשיית החקלאות האמריקאית בו מתוארים מקרים רבים של אלימות מינית בתעשייה זו. כ-700 אלף נשים מועסקות בתעשיות החקלאיות בארצות הברית.

תנועת Time's Up נוסדה ב-1 בינואר 2018 על ידי קבוצת שחקניות ומפיקות בהוליווד כתגובה למכתב של ארגון הנשים בתעשיית החקלאות. בין מייסדות התנועה נמנות ג'סיקה קאפשו ואמה קייט קאפשו, שונדה ריימס וג'ניפר לורנס. בסמוך להקמתה פרסמה התנועה מודעה בניו יורק טיימס המביעה תמיכה בנשים בתעשיית החקלאות האמריקאית, והכריזה כי תפעל נגד אלימות מינית במגזרים רבים, בהם קהילות של שחורים בארצות הברית וקהילות להט"ב.

התנועה הקימה קרן להגנה משפטית התומכת בקורבנות תקיפה מינית, וארגנה פעולות מחאה רבות. נכון לדצמבר 2018 הקרן להגנה משפטית גייסה מעל ל-22 מיליון דולר ופועלים בה כ-800 עורכי דין בהתנדבות.

==הזדהות עם התנועה באירועים פומביים==
התנועה זכתה לראשונה לפרסום בטקס פרסי גלובוס הזהב ה-75, בו כמעט כל הקהל לבש שחור, לאות הזדהות עם התנועה. רבים מנאומי התודה בטקס התייחסו למקרי הטרדה מינית, ובמיוחד בלט נאומה של אופרה וינפרי.

בטקס פרסי גראמי ה-60 משתתפות רבות לבשו שחור או ענדו ורד לבן כאות הזדהות עם התנועה. בין המזדהות נמנו ליידי גאגא, לנה דל ריי, קשה, סינדי לאופר ולורד.

במצעד הנשים בלוס אנג'לס בינואר 2018 נאמו מפורסמות התומכות במחאה ובו סיפרו על שחוו, רבות מהן על הטרדות ותקיפות מיניות וחלקן אף על אונס כקטינות, וביניהן: נטלי פורטמן, אוליביה מאן, ועוד.

גם בטקס פרס באפט"א לקולנוע בלונדון בפברואר 2018 המשתתפים לבשו שחור וענדו סיכות עם סמל התנועה.

במהלך שנת 2018 פורסמו טענותיה של דילן פארו, בתו החורגת של וודי אלן, כי התעלל בה מינית. לאחר פרסום התלונות של פארו הודיעו טימותי שאלאמה ורבקה הול, כוכבי סרטו של אלן "יום גשום בניו יורק", כי יתרמו את שכרם מההפקה לתנועת "Time's Up".

== ביקורת על התנועה ==
הביקורות העיקריות על התנועה טוענות כי הוליווד והדמויות המרכזיות בה שאימצו את התנועה עשו זאת באופן פומבי תוך יצירת יחסי ציבור והבטחה שהשינוי הנדרש אמנם יבוצע, אך במציאות הבעייתיות היא מערכתית ומקיפה את כל חלקי התעשייה וספק אם אכן השינויים הנדרשים ייושמו בארגונים השונים שלה. בנוסף, אמנם כל אותן נשים מפורסמות, כולל כאלה שהיו קורבנות הפגיעות המיניות עצמן, שהתגייסו ותרמו לתנועה ראויות לציון על אומץ ליבן ונדיבותן, אך בפועל התוצאה היא שמי שאמורות "לנקות" את התעשייה הן אלה שנפגעו ממנה, וזאת במקביל לדרישה המופנית אליהן "להיראות טוב" ולהופיע בציבור תוך כדי כך.

ביקורת נוספת טוענת כי התנועה ונציגותיה הן עשירות ומפורסמות וכי התנועה מנותקת מהצרכים והבעיות של נשים מקהילות אחרות, וגם כאשר התנועה מייצרת שיתופי פעולה עם ארגונים מתחומים אחרים, זה נעשה לצורך יחסי ציבור בלבד.

==קישורים חיצוניים==

* 

* 

==הערות שוליים==

קטגוריה:אלימות מינית
קטגוריה:ארגונים פמיניסטיים בארצות הברית
קטגוריה:אלימות נגד נשים: ארצות הברית
קטגוריה:הטרדה מינית בארצות הברית
אהרן פאלוטה

הרב אהרן פאלוטה (במקורות בעברית גם: אהרן פאלוטא, וכן אהרן מפאלוטא. בגרמנית: Aron Palotta; 1776, וארפלוטה, אזור מחוז וספרם המודרני, ממלכת הונגריה – 1843, זאגרב, ממלכת קרואטיה (ההבסבורגית)) היה הרב הראשי הראשון ליהודי זאגרב וכיהן במשרתו מ-1809, עד 1840 בפועל, ובאופן רשמי עד למותו ב-1843.

==קורות חייו==
נולד ב-1776 בווארפאלוטה אשר בממלכת הונגריה. ב-1806 הוקמה רשמית הקהילה היהודית בזאגרב וב-1809 מונה אהרן פאלוטה לרב הראשי של הקהילה. ב-1816 עבר להתגורר בזאגרב במגורי קבע. פאלוטה שהיה רב אורתודוקסי נקלע לראשיתו של המאבק בין השמרנים לנאולוגים שהוביל בהמשך לקרע בין הקהילות. מעמדם של הנאולוגים הלך והתחזק והרב פאלוטה נותר בעמדת מיעוט. ב-1840 מונה הרב מוריץ גולדמן לרב בקהילה ובפועל כיהן כרבה הראשי. רשמית נשא אהרן פאלוטה את התואר רב ראשי, אך תפקידו היה משני וכמעט ריק מתוכן. הוא נפטר ב-1843 ונקבר בבית העלמין היהודי הישן. ב-1876 הועברו עצמותיו לבית הקברות מירוגוי. מצבת קברו המקורי נמצאת במוזיאון ההיסטורי בזאגרב.

אהרן פאלוטה היה נשוי ואב ל-8 ילדים, 5 בנים ו-3 בנות. הבנים: ישראל, נתן (1819 - ), יצחק, מקס (1824 - 1880), פצאל (1824 - 1880), וילהלם (1828 - 1913) והבנות: נָאנֶט (1818 - ), קטרינה (1823 - ), אמליה (1826 - ).

==הערות שוליים==

קטגוריה:רבנים אורתודוקסים
קטגוריה:זאגרב: רבנים
קטגוריה:ילידי 1776
קטגוריה:נפטרים ב-1849
בטילדיס, נסיכת שאומבורג-ליפה

בטילדיס, נסיכת שאומבורג-ליפה (בגרמנית: Bathildis, Prinzessin zu Schaumburg-Lippe; 21 במאי 1873 - 6 באפריל 1962), הייתה אשתו של פרידריך, נסיך ולדק ופירמונט.

==ביוגרפיה==
בטילדיס נולדה ב-21 במאי 1873 בארמון ראטייבוריצ'ה שבבוהמיה, לוילהלם, נסיך שאומבורג-ליפה ולבטילדיס, נסיכת אנהלט-דסאו, בתם של פרידריך אוגוסט, נסיך אנהלט-דסאו ומריה לואיזה שרלוטה, נסיכת הסן-קאסל.

ב-9 באוגוסט 1895 התחתנה בטילדיס עם פרידריך, נסיך ולדק ופירמונט, ממנו נולדו לה 4 ילדים. בשנת 1912 הקיה בטילדיס ארגון סעד לילדים נכים. ב-13 בנובמבר 1918 התפטר בעלה פרידריך מתפקידו, בעקבות המהפכה הגרמנית והתבוסה במלחמת העולם הראשונה. בשנת 1920 קיבל פרידריך את טירת ארולזן, שם התגורר עד מותו בשנת 1946, וב-6 באפריל 1962 מתה שם בטילדיס.

==משפחתה==
ב-9 באוגוסט 1895 התחתנה בטילדיס עם פרידריך, נסיך ולדק ופירמונט, ממנו נולדו לה 4 ילדים:
* יוזיאס, נסיך הכתר של ולדק ופירמונט (1896–1967)
* מקס, נסיך ולדק ופירמונט (1898–1981)
* הלנה, נסיכת ולדק ופירמונט (1899–1948), התחתנה עם ניקולאוס, נסיך הכתר של אולדנבורג
* גאורג וילהלם, נסיך ולדק ופירמונט (1902–1971)

== אילן יוחסין ==

==קישורים חיצוניים==

* [http://www.thepeerage.com/p11045.htm#i110449 בטילדיס, נסיכת שאומבורג-ליפה]

קטגוריה:נסיכות שאומבורג-ליפה
קטגוריה:ילידות 1873
קטגוריה:נפטרות ב-1962
סרגיי סירוטקין

סרגיי אולגוביץ' סירוטקין (ברוסית: Серге́й Оле́гович Сиро́ткин; נולד ב-27 באוגוסט 1995) הוא נהג מרוצים רוסי שהתחרה באליפות הפורמולה 1 עבור קבוצת ויליאמס. משמש כנהג מחליף בקבוצת רנו.

==קריירת מרוצים==
סירוטקין החל להתחרות בקארטינג בשנת 2008 והשתתף במספר סדרות בינלאומיות. בגיל 15 עבר להתחרות במכוניות חד-מושביות והצטרף לאליפות הפורמולה אבארת', שנוסדה באותה שנה באיטליה. הוא התחרה בששת המרוצים האחרונים של העונה, בחמישה מתוכם צבר נקודות וסיים את העונה במקום ה-18 מתוך 40 נהגים. הוא המשיך להתחרות באליפות גם בעונתה השנייה, בה התפצלה האליפות לשתיים: אליפות אירופה ואליפות איטליה. באליפות האירופית הוא ניצח חמישה מרוצים וזכה בתואר, בעוד שבאליפות האיטלקית סיים במקום השני. בשנת 2012 עבר להתחרות באליפות Auto GP (לשעבר אליפות הפורמולה 3000 האירופאית). את העונה סיים במקום השלישי. במקביל התחרה באותה שנה גם באליפות הפורמולה 3 האיטלקית אותה סיים במקום החמישי. בעונת 2013 עבר להתחרות עבור קבוצת ISR Racing בפורמולה רנו 3.5 וסים את העונה במקום התשיעי. שנה לאחרח מכן המשיך להתחרות באליפות הפעם עבור קבוצת Fortec Motorsport עימה סיים במקום החמישי.

בשנת 2015 התקדם לאליפות ה-GP2, בה התחרה עבור קבוצת Rapax. את הניצחון הראשון בעונה השיג במסלול סילברסטון, בו לא התחרה מעולם. למרות שהיה רוקי סיים את העונה במקום השלישי בדירוג הכללי. הוא המשיך באליפות עונה נוספת, אך עבר להתחרות עבור קבוצת ART, שהחזיקה בתואר האליפות. גם בעונה זאת סיים שלישי בדירוג הכולל.

===פורמולה 1===
ביולי 2013 הצטרף סירוטקין לנסיעות מבחן בקבוצת סאובר מתוך מחשבה שיהפוך לנהג קבוע בעונת 2014. בשנת 2014 שימש כנהג מבחן בקבוצה. הוא השתתף במבחנים שנערכו באפריל בבחריין וצבר ניסיון של 300 ק"מ, דבר שהקנה לו את הזכות לקבלת רישיון-על. לקראת עונת 2015 עברה קבוצת סאובר שינוי מבני והחתימה נהגים שנתנו לקבוצה גב פיננסי, דבר שהותיר את סירוקטין מחוץ לתוכניות.

באפריל 2016 הצטרף סירוטקין כנהג פיתוח לקבוצת רנו. בעונת 2017 קודם לתפקיד נהג מחליף בקבוצה.

====ויליאמס (2018)====
פליפה מאסה, נהגה של קבוצת ויליאמס, הודיע בסיום עונת 2017 על פרישה. בינואר 2018 הודיעה הקבוצה על החתמתו של סירוטקין כמחליף למאסה, לאחר שזה גבר על רוברט קוביצה שהצטרף לקבוצה כנהג מחליף. במהלך העונה התקשתה הקבוצה לצבור נקודות. את נקודת הבכורה באליפות צבר סירוטקין בגרנד פרי איטליה, המרוץ ה-14 בעונה. הוא סיים את המרוץ במקום ה-11, אך קודם למקום העשירי בעקבות פסילה של רומן גרוז'אן. בסיום העונה הודיעה הקבוצה על החתמתו של רוברט קוביצה במקומו של סירוטקין, שנותר ללא קבוצה.

==קישורים חיצוניים==

* 

==הערות שוליים==

קטגוריה:נהגי קבוצת ויליאמס
קטגוריה:נהגי מכוניות מרוץ רוסים
קטגוריה:רוסים שנולדו ב-1995
לוריס איטי בנגלי

לוריס בווייטנאם
לוריס איטי בנגלי (שם מדעי: Nycticebus bengalensis) הוא מין של פרימט לילי מהסוג לוריס איטי החי בטווח שבין תת-היבשת ההודית ועד תאילנד.

אורכו של לוריס זה 26–38 ס"מ ומשקלו 1–2.1 ק"ג, מה שעושה אותו לגדול שבמיני הלוריס האיטי. ללוריס ראש עגול עם עיניים גדולות זהובות, אף לח עם חוש ריח טוב, אוזניים קטנות וגוף כדורי בעל זרועות ארוכות וזנב קטנטן. הפרווה צמרית וצבעה אפור-חום בפלג הגוף העליון ולבן בפלג התחתון. ליונק זה ישנו ארס הנוצר בידי בלוטות ריחניות על זרועותיו, אותם הוא מלחלח עם רוקו. מטרת הבלוטות לתקשר באמצעות ריח עם לוריסים אחרים על מעמדו, גילו, מינו וכו'.

הלוריס חי רק ביערות הגשם של דרום-מזרח אסיה והוא חי באזורים הצפופים ביערות עד לצמרת. כמו כן הוא מצוי גם בכמה יערות במבוק. תפוצתו מצפון הודו, בנגלדש (ממנה קיבל את שמו), קמבודיה, לאוס, בורמה, וייטנאם, דרום סין ותאילנד.

הלוריס מצוי בסכנת הכחדה בטבע. הסכנה נובעת מכריתת היערות בהם חי ומציד לטובת רפואה עממית סינית המשתמשת בעצמותיו. למרות היותו מין מוגן, השמירה עליו לא נעשית בצורה יעילה מספיק.

== קישורים חיצוניים ==

== הערות שוליים ==

קטגוריה:טקסונים שתוארו בידי ברנר-ז'רמין דה לספד
קטגוריה:בעלי חיים שתוארו ב-1800
קטגוריה:לוריס איטי
קטגוריה:בנגלדש: יונקים
קטגוריה:וייטנאם: יונקים
קטגוריה:תאילנד: יונקים
קטגוריה:הודו: יונקים
נשפון חום

נשפון חולה ב[[תסמונת האף הלבן.]]
נשפון חום (שם מדעי: Myotis lucifugus) הוא מין של עטלף מהסוג נשפון שבמשפחת הנשפוניים החי באמריקה הצפונית והוא אחד מהנפוצים שבעטלפי אמריקה.

== מאפיינים ==
עטלף זה כשמו בעל פרווה חומה כשהחלק התחתון אפור וחלקים מהפרווה על הגב, הכתפיים והראש צבועים בשחור. אורך העטלף 6–10 ס"מ, מוטת כנפיו 22–27 ס"מ ומשקלו 5–14 גרם בממוצע. הנקבות יותר גדולות מהזכרים. העטלף בעל קרומי תעופה גדולים ורגליים קצרות. המצח נמוך והחוטם גדול עם שיניים חדות המותאמות לתפיסת חרקים. העטלף יכול לחיות עד 10 שנים.

העטלף מעופף לאורך כמעט כל אמריקה הצפונית, מדרום קנדה ורוב ארצות הברית למעט בערבות שבדרום-מרכז ארצות הברית. כמה עטלפים נמצאו באיים כמו איסלנד או בריטניה, נראה שהובאו בידי האדם.

הוא צייד חרקים פעיל לילה התוקף להקות עשים, זבובים, יתושים, חיפושיות שונות ועוד. הטרף נתפס באמצעות השיניים החדות.

עטלפים אלה נכנסים לתרדמת חורף במערות בחודשי החורף עם פעילות מושהית עד האביב. עטלפים אלה נפגעים מהפטריה Pseudogymnoascus destructans שגורמת לתסמונת האף הלבן (White-nose syndrome), הפוגע בשינת העטלפים החשובה.

== קישורים חיצוניים ==

== הערות שוליים ==

קטגוריה:ערכים שבהם תבנית בריטניקה אינה מתאימה
קטגוריה:נשפוניים
קטגוריה:קנדה: יונקים
קטגוריה:ארצות הברית: יונקים
קטגוריה:בעלי חיים שתוארו ב-1831
קורמורן קטן דוגוני

קורמורן קטן דוגוני (שם מדעי: Microcarbo melanoleucos) הוא מין של קורמורן מהסוג קורמורן קטן המצוי סביב איי האוקיינוס השקט ממלזיה ואינדונזיה, דרך גינאה החדשה לאוסטרליה ומדרום לניו זילנד ועד לאיים תת-אנטארקטיים.

זהו קורמורן קטן שאורכו 56–58 ס"מ ומשקלו 440–880 גרם. הוא בעל נוצות לבנות עם כנפיים, זנב ועורף שחורים ומקור קטן וצהוב. מעל המקור עד לעין רצועה שחורה עד זהובה. הרגליים אפורות ובעלות קרומי שחייה ואיתם הקורמורן מתקדם במים.

הוא חי סביב חופים, איים ושפכי נהר באזורי מחייתו. להקות מקננות גדולות נמצאות באי סטיוארט שבניו זילנד. הקומורן מחפש טרף על קרקעית המים לרבות דגים שונים כמו סוליתאים וסרטנים הוא מאחסן אותם בתוך גרונו במהירות, משום ששחפים עשויים לחטוף לו את הטרף.

===תת-מינים===
* M. m. melanoleucos
* M. m. brevicauda
* M. m. brevirostris Go

==קישורים חיצוניים==

==הערות שוליים==

קטגוריה:בעלי חיים שתוארו ב-1817
קטגוריה:טקסונים שתוארו בידי לואי-פייר וייו
קטגוריה:קורמורניים
קטגוריה:אוסטרליה: עופות
ירבוען מדברי

ירבוען מדברי (שם מדעי Dipodomys deserti) הוא מין של מכרסם ממשפחת הירבועניים החי במדבריות אמריקה הצפונית בפארק הלאומי עמק המוות, האגן הגדול, מדבר מוהאבי וחלק ממדבר סונורה. הוא מעדיף אזורי חוליות רחבות בתנאים קיצוניים מאוד כמו בעמק המוות.

הירבוען הוא אחד מהגדולים שבבני סוגו והוא מגיע לאורך 12 סנטימטר ולמשקל של 3.2 גרם. הפרווה שלו זהובה בהירה עם בטן לבנה. לירבוען כפות רגליים גדולות, איתם הוא יכול לברוח מאויביו במהירות.

הוא מצוי רוב זמנו במחילה באדמה בעומק של 6–9 מטרים מתחת הקרקע, שם קר בהרבה מהטמפרטורה על פני השטח הלוהטים. הירבוען אוכל מיני זרעים של צמחייה מדברית המפוזרים בסביבתו והוא יוצא ללקט אותם בערב. הוא משתמש במים מטבוליים כדי לשמור על הלחות בסביבתו.

==קישורים חיצוניים==

==הערות שוליים==

קטגוריה:ירבועניים
קטגוריה:ארצות הברית: יונקים
קטגוריה:בעלי חיים מדבריים באמריקה הצפונית
קטגוריה:בעלי חיים שתוארו ב-1887
חפרפז גראנט

חפרפז גראנט (שם מדעי: Eremitalpa granti) הוא מין של יונק קטן ממשפחת החפרפזיים המצוי בדרומה של אפריקה, והוא המין היחיד מסוגו. החפרפז נתון בטבע לאיום על בית גידולו.

אורך החפרפז 7.5–9 ס"מ ומשקלו 15–25 גרם והוא הקטן בבני משפחתו. הוא דומה במראהו לחפרפרת, אך אינו קרוב אליה וצבעו זהוב-לבן. הוא בעל ראש מגודל הבנוי לדחוף חול במהירות בעודו שוחה בו באמצעות כפות רגליו הגדולות והשטוחות. לחפרפז אין זנב גלוי, עיניים קטנות מאוד ופה בעל כריות המשמשת לדחיפת חול.

תפוצת חפרפז זה בטבע הוא בחוליות והדיונות של מדבר נמיב שבנמיביה. החפרפז מותאם לחיי מדבר, אך מעדיף לצאת לפעילות רק בלילה הקריר. ביום הוא נח במנהרות בחול או לעיתים מתחת לצמחייה. בלילה הוא מחפש חרקים שונים כמו חגבים, טרמיטים ונמלים ואפילו לטאות קטנות כמו חומטיים, אותם הוא תופס מתחת לחול. החפרפז חי בבדידות ויכול לנוע 4.6 ק"מ בלילה אחד.

תת-מינים:
* E. g. granti
* E. g. namibensis

==קישורים חיצוניים==

==הערות שוליים==

קטגוריה:ערכים שבהם תבנית בריטניקה אינה מתאימה
קטגוריה:טקסונים שתוארו בידי רוברט ברום
קטגוריה:חפרפזיים
קטגוריה:יונקים יחידים בסוגם
קטגוריה:מדבר נמיב: בעלי חיים
קטגוריה:נמיביה: יונקים
קטגוריה:בעלי חיים שתוארו ב-1907